I 2007 blev den 1½-årige turnusordning erstattet med den etårige kliniske basisuddannelse.<ref>[https://dagensmedicin.dk/turnusklinisk-basisuddannelse-forefaldende-arbejde-eller-fokuseret-laring/ Turnus/Klinisk Basisuddannelse - forefaldende arbejde eller fokuseret læring?]</ref> Formålet med at forkorte uddannelsen var at kunne afhjælpe manglen på speciallæger. Ændringen skete sammen med indførelsen af den såkaldte 4-årsregel, som bestemte, at yngre læger skulle påbegynde deres hoveduddannelse (speciallægeuddannelse) senest fire år efter påbegyndelse af KBU. Efter denne frist var lægen afskåret fra speciallægeuddannelsen. Formålet med ændringerne var blandt andet at afhjælpe manglen på speciallæger, og regionerne ønskede samtidig at øge arbejdskraften i disse specialer via KBU-læger. 4-årsreglen blev senere forlænget til fem år, fra 2017 til seks år og endeligt afskaffet i 2019.<ref>https://dagensmedicin.dk/nu-bliver-seksaarsfristen-afskaffet/</ref>
Kultur Uddannelse